open-index/open-wikipedia-markdown huggingface dataset:
Konvencionalno oružje

**Konvencionalno oružje** ili **konvencionalno naoružanje** je oružje koje se uobičajeno koristi i koje nije oružje za masovno uništenje poput nuklearnog, kemijskog i biološkog oružja. Konvencionalno oružje podrazumijeva kratke cijevi i lako naoružanje, topove, morske i kopnene mine, bombe, granate, rakete, projektile i kazetno streljivo.

Prihvatljiva uporaba svih vrsta konvencionalnog oružja u ratu je regulirana Ženevskim konvencijama. Uporba određenih vrsta konvencionalnog oružja je također regulirana ili zabranjena odgovarajućim konvencijama UN-a. 

## Povezano
* Oružje
* Oružje za masovno uništenje
 
## Izvori

## Vanjske veze
* NATO glosarij pojmova i definicija 
* Konvencionalno oružje i međunarodno humanitarno pravo
Jonah Lomu

**Jonah Tali Lomu** (Auckland, 12. svibnja 1975. – Auckland, 18. studenog 2015.) je bio novozelandski ragbijaš. Lomu, jedan od najpoznatijih i najboljih novozelandskih ragbijaša, ostaje zapisan kao najmlađi debitant u historiji *[[Ragbi reprezentacija Novog Zelanda|All Blacksa]]*, imavši tek 19 godina i 45 dana kada je 1994. godine nastupio protiv Francuske. U osam godina igranja za reprezentaciju, Lomu je skupio 63 nastupa. Danas ga se smatra prvom globalnom superzvijezdom ragbija i jednim od najutjecajnijih igrača u historiji tog sporta. Godine 2007. primljen je u Kuću slavnih ragbija, a 2011. godine i u IRB-ovu Kuću slavnih.

Lomu se na međunarodnu scenu probio na turniru Hong Kong Sevens 1994. godine. Sljedeće godine je jednoglasno proglašen najboljim igračem Svjetskog kupa u Južnoafričkoj Republici, iako je Novi Zeland u finalu izgubio od domaćina. S ukupno 15 polaganja (*try*), Lomu je rekorder u historiji Svjetskog kupa, mjesto koje dijeli s južnoafričkim ragbijašem Bryanom Habanom.

U karijeri je nastupao za nekoliko domaćih klubova, u Super Rugby, NPC i Magners ligama. Među te momčadi spadaju Auckland Blues, Chiefs, Hurricanes, CMRFU, Wellington Lions, North Harbour i Cardiff Blues. Nakon što je prošao transplantaciju bubrega, Lomu se 2004. godine vratio ragbiju, prije nego se 2007. i formalno povukao iz profesionalnog ragbija. Dvije godine kasnije odigrao je još jednu sezonu za Marseille.

Umro je 18. studenog 2015. u Aucklandu od srčanog udara uzrokovanog problemima s bubrezima. Iza sebe je ostavio suprugu i dvojicu sinova, u dobi od 5 i 6 godina.
Stefan Cvijović

**Stefan Cvijović**, poznatiji kao **Cvija**, srpski je muzičar.

## Biografija
Rođen je 3. avgusta 1989. u Beogradu. Od 2006. bavi se muzikom, sarađivao je sa mnogim izvođačima kao što su Rasta, Ana Mašulović, Deniro, Frka, kao i sa jednom od najpopularnijih grupa, Elitnim odredima. Takođe je sarađivao sa Markom Stojkovićem – MC Stojanom, Dadom Polumentom, MC Yankoom, Darom Bubamarom,Connectom i mnogim drugim. Završio je fakultet za dizajn zvuka. Takođe, poznata je njegova veza sa voditeljkom Jovanom Medić.

## Diskografija

### Albumi
* *Taj rad* (2008)
* *I dalje tu* (2009)
* *Nisam mogao da ćutim* (2011)
* *Bogu hvala* (2015)

### Singlovi
* Noć za nas (Dara Bubamara) (2011)
* Večeras (Dado Polumenta) (2011) 
* Ne znam gde sam (MC Stojan) (2011)
* Volim to što radiš (Andrej Ilić) (2012)
* Pozovi me/Obadi mi se (Andrea) (2013)
* Neka je boli (MlaDJa, Roby Rob) (2013)
* Nema te (Rada Manojlović) (2013) 
* Zanjiši kukovima (Željko Vasić, T-Blazer) (2013)
* Nema te (Rada Manojlović) (2013)
* Gde si ti (DJ MS) (2014)
* Sexy dupe (MC Yankoo) (2014)
* Brzina (2014)
* Ne plači (2014)
* Mogu ja bez ljubavi (Sha, DJ Mladja) (2014)
* Bogu hvala (2015)
* Čekam te (2015)
* Jače od vina (2015)
* Rulet (2015)
* 100 ljubavi (2015)
* Bahami (2016)
* Crni sin (Relja Popović, Coby) (2017) 
* Ubila si me (2016) 
* Horoskop (Lapsus band) (2017)
* Haljina (2017) 
* Abu Dhabi (MC Yankoo) (2017)

## Vanjske veze
* Stefan Cvijović Cvija na discogs.com
Borka Pavićević

**Borka Pavićević** (5. 6. 1947 – 30. 6. 2019) bila je jugoslovenska dramaturginja, kolumnistkinja i antiratna aktivistkinja. U Beogradu je 1994. osnovala Centar za kulturnu dekontaminaciju, na čijem je čelu bila 25 godina. Također je bila suosnivačica Beogradskog kruga.

Autori poput Svetlane Slapšak оpisali su je kao "beogradsku liberalnu i mirovnu intelektualku".

## Reference

## Vanjske veze
Marek Erhardt

**Marek Erhardt** (Hamburg, 9. maj 1969.) je njemački televizijski glumac, poznat i po posuđivanju glasova likovima u stranim filmovima prikazivanim na njemačkom govornom području.

## Vanjske veze
* Offizielle Website
*
Jimmy Bain

**James Stewart "Jimmy" Bain** (19 decembar 1947 - 23 januar 2016) je bio  britanski Hard rock basist, najpoznatiji po svom radu sa heavy metal sastavima kao što su Rainbow, Thin Lizzy i Dio. Umro je 23. januara 2016. od raka pluća u dobi od 68.

## Izvori

## Vanjske veze
*
*
The Salzburg Connection

***The Salzburg Connection*** () je američki triler film snimljen 1972. godine u režiji Leeja H. Katzina. Protagonist, koga tumači Barry Newman, je američki advokat koji tokom odmora u Švicarskoj poslom odlazi u susjednu Austriju kako bi sa tamošnjim roniocem ugovorio knjigu posvećenu tamošnjim jezerima, ali kome klijent strada u sumnjivim okolnostima. Radnja prikazuje kako i on i roniočeva udovica (čiji lik tumači Anna Karina) postanu metama svjetskih obavještajnih agencija, odnosno kako se ispostavi da je ubijeni čovjek pronašao tajni popis suradnika nacista u Drugom svjetskom ratu. *The Salzburg Connection*, koji je nastojao iskoristiti atraktivne austrijske lokacije, je postao predmetom kritike zbog nespretne režije Leeja Katzina koja je pretjerano inzistirala na slow motionu u akcijskim scenama.

## Uloge
* Barry Newman - Bill Mathison
* Anna Karina - Anna Bryant
* Klaus Maria Brandauer - Johann Kronsteiner
* Karen Jensen - Elissa Lang
* Joe Maross - Chuck
* Wolfgang Preiss - Felix Zauner
* Helmut Schmid - Grell
* Udo Kier - Anton
* Mischa Hausserman - Lev Benedescu
* Whit Bissell - Newhart
* Raoul Retzer - Krupni čovjek
* Elisabeth Felchner - Trudi Seidl
* Bert Fortell - Rugged Man
* Adolf Beinl - Anton's Companion
* Patrick Jordan - Richard Bryant

## Reference

## Vanjske veze
*
Dorian Gray (razvrstavanje)

**[[Dorian Gray]]** je naslovni protagonist romana *[[The Picture of Dorian Gray]]* irskog pisca Oscara Wildea, originalno objavljenog 1890. godine.

Također može označavati njegove ekranizacije:
*Dorian Gray (film, 1970), britansko-italijanski film, ul. Helmut Berger

## Ostalo
*Dorian Gray (sastav), hrvatski pop bend iz 1980-ih
*Sindrom Doriana Graya
Il dio chiamato Dorian

***Il dio chiamato Dorian*** () ili ***Dorian Gray*** je italijansko-zapadnonjemačko-italijanski igrani film snimljen 1970. godine u režiji Massima Dallamana. Predstavlja adaptaciju romana *[[Slika Doriana Graya]]* irskog pisca Oscara Wildea. Protagonist, koga tumači Helmut Berger, je mladić koji početkom 1960-ih postane model za sliku na kojoj počinje stariti, dok on sam ostaje vječno mlad. Radnja prikazuje kako postaje dio džet seta u svingajućem Londonu i upušta se u niz nemoralnih radnji. *Il dio chiamato Dorian* je napravljen u jeku seksualne revolucije i kolapsa dotadašnjih cenzorskih standarda, a što su protagonisti iskoristili da u njemu koriste elemente erotike i eksplicitno prikazuju razne oblike seksualnosti koji su u romanu bili implicitno navedeni. *Il dio chiamato Dorian* se zbog toga često navodi kao najeksplicitnija od svih ekranizacija Wildeovog romana, a kritičari su je često bili napadali kao seksploatacijski film.

## Uloge

*Helmut Berger ... Dorian Gray
*Richard Todd ... Basil Hallward
*Herbert Lom ... Henry Wotton
*Marie Liljedahl ... Sibyl Vane 
* Margaret Lee ...  Gwendolyn
* Isa Miranda ...  Frau Ruxton
* Eleonora Rossi Drago ...  Frau Clouston
* Maria Rohm ...  Alice Campbell
* Stewart Black ...  Jim
* Beryl Cunningham ...  Adrienne

## Vanjske veze
*
Sonja i bik

**Sonja i bik** je hrvatski film iz 2012. godine, prvijenac redateljice Vlatke Vorkapić.

## Snimanje i produkcija

Vlatka Vorkapić, redateljica 2002. je godine snimala dokumentarni film "Ćaća i braća" o Boži, Ivanu i Marku Škopljancu te o bikijadi koju organiziraju. Rad na tom dokumentarcu inspirirao ju je na pisanje scenarija za film "Sonja i bik". Film je sniman u Radošiću kod Trogira i Zagrebu, od 25. kolovoza 2011. do  27. svibnja 2012. godine.

## Radnja

Sonja i bik komedija je o dvoje mladih ljudi oprečnih svjetonazora iz različitih sredina čije se sudbine, uz pomoć bika Garonje, isprepletu. Ante (Goran Bogdan) je vlaj iz Dalmatinske zagore, sin organizatora borbi bikova i vješti prodavač osiguranja. Poznat je po svojoj moći uvjeravanja. Kod izglasavanja Zakona o zaštiti životinja, najveća kontroverza vezana je uz borbe bikova. Sonja (Judita Franković) je Zagrepčanka, zagrižena aktivistica u borbi za životinjska prava. U Dalmatinskoj zagori pak nikako ne mogu razumjeti Sonjin stav. I na kraju zaključe da se Sonja, bez obzira na silnu deklariranu ljubav prema životinjama, ne bi usudila stati pred bika.
Oko Sonje i Ante, centralnog para koji u svojoj romantično-komičnoj igri ide malo naprijed - malo natrag, odvija se niz radnji u stilu urnebesne nepripitomljene satire na račun domaćih "žutih" medija i važnih hrvatskih institucija poput Sabora.

## Glumci
* Judita Franković - **Sonja Sterle**, mlada Zagrepčanka,  aktivistica udruge !UZAŽ (udruga za zaštitu i promicanje prava životinja)
* Goran Bogdan - **Ante Kevo**, sposobni prodavač osiguranja iz Dalmatinske zagore
* Ivo Gregurević - **Antin otac**
* Csilla Barath Bastaić - **Nika Pofuk**, ženska antiheroina filma, Davor je ostavio Sonju zbog Pofukice
* Dejan Aćimović - **Stipe**, ponosni vlasnik bika Garonje, tridesetsedmerostrukog pobjednika u borbi bikova
* Vladimir Tintor - **Davor**
* Barbara Prpić - **Franka**

## Uspjeh filma i kritika
*"Podsjetimo, redateljski prvijenac Vlatke Vorkapić ostvario je najbolje kino otvaranje hrvatskog filma u posljednjih deset godina prema box office rezultatima s prihodom od čak 301.975 kuna. 'Ovi rezultati me jako vesele i lijepo je vidjeti da je film koji je tako dugo čekao na realizaciju tako dobro prihvaćen od strane publike. Pozivam sve one koji još nisu gledali 'Sonju i bika' da dođu pogledati film', izjavila je redateljica Vlatka Vorkapić."*

Jedan od komentara gledatelja glasi: "Sve ono što Brešan nikad nije znao znaju Vlatka Vorkapić i Elvis Bošnjak". U državi u kojoj se godišnje snimi najviše 5 filmova Vinko Brešan sa svojim filmovima Kako je počeo rat na mom otoku, Maršalom i najnovijom Svećenikovom djecom je nesumnjivo teško dostižni majstor političke komedije, netko bi možda rekao i politizirane komedije. Ne bježe ni Sonja ni bik Garonja od politike, ne bi se nikad ni susreli uživo da nije bilo Zakona o zaštiti životinja, ali dok je centralna tema Brešanovih filmova ismijavanje JNA odnosno SFRJ i Tita, te kritika odnosno problematiziranje Crkve u Hrvatskoj, centralna tema Sonje i bika je ljubavna priča, Garonjine pobjede u borbama su ipak samo uvod u film.

## Izvori

## Vanjske veze
*
*
The New Centurions (roman)

***The New Centurions*** () je roman američkog književnika Josepha Wambaugha objavljen 1971. godine. Wambaugh, kome je to bio prvijenac, je u to vrijeme bio pripadnik losanđeleske policije, i sadržaj romana je velikim dijelom bio autobiografske prirode, odnosno inspiriran autorovim i iskustvima njegovih kolega i prijatelja. Radnja započinje 1960. godine i paralelno prati karijere tri losanđeleska policajca koji su zajedno diplomirali – Sergea Durana, bivšeg Chicano marinca koji od svojih bijelih kolega nastoji sakriti svoje porijeklo; Gusa Plebeslyja, bivšeg bankovnog službenika iz srednje klase koji je policiji pristupio kako bi sa većom plaćom uzdržavao mladu suprugu i dvoje djece; Roya Fehlera, bivšeg studenta kriminologije koji se policiji priključio iz želje za uzbuđenjima. Radnja prati njihovo postepeno napredovanje u službi, tokom koje se suočavaju sa poplavom kriminala u problematičnim crnačkim i Latino četvrtima, ali i odrazom burnih društvenih i političkih promjena 1960-ih na policiju i njen rad. U romanu su rekonstuirani i veliki crnački neredi u Wattsu 1965. godine, opisani iz perspektive protagonista. *The New Centurions* se odlikovao ne samo autentičnim prikazom policijskog posla u etnički i rasno miješanom megalopolisu, nego i izuzetno mračnim i pesimističnim tonom; naslov dolazi od riječi Andjya Kivlinskog, starog i iskusnog partnera Plebeslyja na njegovim prvim zadacima, koji policajce uspoređuje sa rimskim vojnicima koji i njegovu civilizaciju nastoje obraniti od barbara, ali su istovremeno svjesni da se Carstvo zbog dekadencije nalazi pred neumitnom propašću.

Roman je zbog neobične perspektive kojom su se obrađivale tada prilično aktualne rasnih sukoba, ljudskih i građanskih prava, ali i eksplozije kriminala u SAD, izazvao veliku pažnju. Dobio je izuzetno dobre kritike i došao na listu bestselera. Wambaugh, koji će nekoliko godina kasnije napustiti policiju kako bi se potpuno posvetio spisateljskom poslu, je tvrdio da su ga zbog *The New Centurions* "tipovi u lisicama pitali za autogram".

Sljedeće godine je snimljena istoimena filmska ekranizacija u kojoj su glavne uloge tumačili Stacy Keach i George C. Scott.
Sastanak sa nečasnim

***Sastanak sa nečasnim*** () je italijansko-zapadnonemačko-jugoslavenski igrani film snimljen 1970. godine u režiji Adriana Bolzonija. Radnja se događa na Cipru nekoliko godina ranije, pred sam kraj britanske kolonijalne vlasti, kada su na tom otoku eskalirali sukobi između grčke i turske zajednice. Protagonist, čiji lik tumači Michael Craig je britanski oficir koji očajnički pokušava održati red i mir, odnosno zaustaviti krvoproliće, a pri čemu mu poteškoću predstavljaju ekstremisti sa obje strane, uključujući odmetnutog pravoslavnog svećenika koga tumači Klaus Kinski. Film je nastojao iskoristiti tada aktualni trend politički angažirane kinematografije, odnosno porast nacionalizmom inspiriranih sukoba u tadašnjem svijetu; autori na samom početku filma navode da se "ista ovakva priča može ispričati na svakom etnički podijeljenom dijelu svijeta", izrijekom spomenuvši i Sjevernu Irsku gdje je upravo tada eskalirao dugogodišnji sukob katolika i protestanata. Film je sniman na lokacijama u tadašnjoj Jugoslaviji, uključujući Mostar sa Starim mostom koji "glumi" Nikoziju.

## Uloge
* Michael Craig ... Pukovnik Stephen Mallory
* Eva Renzi ... Helena
* Adolfo Celi ... Hermes
* Klaus Kinski ... Evagoras
* George Sanders ... General Downes
* Margaret Lee ... Nikki
* Ennio Balbo ... Šef policije
* Giacomo Rossi-Stuart ... Por. Tibbitt
* Giuseppe Addobbati ... Pappyanakis
* Mario Novelli ... Yani
* Luciano Pigozzi ... Mr. Anton
* Alessandro Momo ... Alexander
* Rista Djordjevic ... Svećenik
* John Stacy ... Pukovnik Webb (kao John Stacey)
* Silvia Faver ... Molly
* Rachael Griffiths ... Sylvia

## Vanjske veze
*
Joseph Wambaugh

**Joseph Aloysius Wambaugh, Jr.** (22. januar 1937 -) je američki književnik i publicist, poznat po nizu knjiga policijskog žanra, koje su velikim dijelom bile inspirirane vlastitim iskustvima tokom višegodišnje službe u losanđeleskoj policiji. Pažnju je privukao 1971. godine debitantskim romanom *[[The New Centurions (roman)|The New Centurions]]*, objavljenim u vrijeme kada je još uvijek služio kao detetktiv. Policiju je 1974. godine napustio kako bi se u potpunosti prepustio spisateljskoj karijeri. Kao i *The New Centurions*, i brojni drugi romani knjige true crime tematike, su kasnije postali predmetom filmskih i televizijskih ekranizacija.

## Djela
* *[[The New Centurions (roman)|The New Centurions]]* (1971, roman)
* *[[The Blue Knight (roman)|The Blue Knight]]* (1972, roman)
* *[[The Onion Field]]* (1973, publicistika)
* *[[The Choirboys (roman)|The Choirboys]]* (1975, roman)
* *[[The Black Marble (roman)|The Black Marble]]* (1978, roman)
* *[[The Glitter Dome (roman)|The Glitter Dome]]* (1981, roman)
* *[[The Delta Star]]* (1983, roman)
* *[[Lines and Shadows]]* (1984, nonfiction)
* *[[The Secrets of Harry Bright (roman)|The Secrets of Harry Bright]]* (1985, roman)
* *[[Echoes in the Darkness]]* (1987, publicistika)
* *[[The Blooding: The True Story of the Narborough Village Murders]]* (1989, publicistika)
* *[[The Golden Orange (roman)|The Golden Orange]]* (1990, roman)
* *Fugitive Nights: Danger in the Desert* (1992, roman)New York, NY: W. Morrow. pp.&nbsp;336. . 
* *[[Finnegan's Week (roman)|Finnegan's Week]]* (1993, roman)
* *[[Floaters (roman)|Floaters]]* (1996, roman)
* *[[John Leonard Orr|Fire Lover: A True Story]]* (2002, publicistika)
* *[[Hollywood Station (roman)|Hollywood Station]]* (2006, roman)
* *[[Hollywood Crows (roman)|Hollywood Crows]]* (2008, roman)
* *[[Hollywood Moon (roman)|Hollywood Moon]]* (2009, roman)
* *[[Hollywood Hills (roman)|Hollywood Hills]]* (2010, roman)
* *[[Harbor Nocturne (roman)|Harbor Nocturne]]* (2012, roman)

## Reference

## Literatura
* Marling, William. *Hard-Boiled Fiction*, Case Western Reserve University. Marling page 
* WAMBAUGH, Joseph, International Who's Who.

## Vanjske veze
* Official website
* ''Hollywood Station'' Reviews  at Metacritic
The New Centurions

***The New Centurions*** (), u Jugoslaviji prikazan pod naslovom ***Plavi centurioni***, je američki policijski film snimljen 1972. godine u režiji Richarda Fleischera. Predstavlja adaptaciju istoimenog romana Josepha Wambaugha, velikim dijelom inspiriranog autorovim iskustvima u losanđeleskoj policiji. Protagonisti, koje tumače Stacy Keach, Scott Wilson i Erik Estrada, su trojica novih pripadnika policije koji su zajedno diplomirali, a radnja prikazuje njihovu karijeru, odnosno, uglavnom neuspješna, nastojanja da sve opasnije i frustrirajuće čuvanje reda na ulicama pomire sa svojim privatnim životom. Za razliku od romana, koji je zbog svog realizma i autentičnog prikaza tada aktualnih društvenih tema dobio brojne pohvale, filmska verzija je kritičare uglavnom ostavila hladnima, a što se često tumačilo suhoparnom Fleischerovom režijom.

## Uloge
* George C. Scott ... Andy Kilvinski
* Stacy Keach ... Roy Fehler
* Jane Alexander ... Dorothy Fehler
* Scott Wilson ... Gus Plebesly
* Erik Estrada ... Sergio Duran
* Clifton James ... Whitey
* James Sikking ... Nar. Anders
* Rosalind Cash ... Lorrie Hunt
* Burke Byrnes ... Phillips
* Charles H. Gray ... Bethel

## Izvori

## Vanjske veze
*
La bestia uccide a sangue freddo

***La bestia uccide a sangue freddo*** (), u međunarodnoj distribuciji poznat pod naslovom ***Slaughter Hotel*** () je italijanski triler film snimljen 1971. godine u režiji Fernanda Di Lea. Radnja je smještena u sanatorij čije su pacijentice mlade žene te prikazuje kako one postaju žrtvama maskiranog ubice čiji se pohod nastavlja čak i kada mu policija pokuša postaviti klopku. *La bestia* pripada ostvarenjima  1970-ih popularnog *[[giallo]]* žanra, te osim eksplicitnog nasilja koristi i elemente eksplicitne erotike, prije svega time što su u njemu žrtve ubice privlačne i često razodjevene žene, odnosno što prikazuje ili sugerira njihove seksualne fantazije.

## Uloge
* Klaus Kinski ... Dr. Francis Clay
* Margaret Lee ... Cheryl Hume
* Rosalba Neri ... Anne Palmieri
* Jane Garret ... Mara
* John Karlsen ... Profesor Osterman
* Gioia Desideri ... Ruth
* John Ely ... Vrtlar
* Fernando Cerulli ... Augusto, šofer
* Sandro Rossi
* Giulio Baraghini ... Policajac
* Ettore Geri ... Inspektor
* Antonio Radaelli
* Monica Strebel ... Bolničarka Helen
* Carla Mancini ... Bolničarka
* Franco Marletta ... Bolničar
* Piero Nistri
* Daniela Di Bitorno
* Enzo Spitaleri
* Marco Mariani ... Bolničar
* Gilberto Galimberti ... Policajac
* Rosanna Braida
* Lina Franchi ... Bolničarka ubijena srpom (van špice)

## Vanjske veze
*
Le belve

***Le belve*** ( je italijanska omnibus filmska komedija snimljena 1971. u režiji Giovannija Grimaldija. Sastoji se od osam vinjeta u kojima različite protagoniste tumači komičar Lando Buzzanca.

## Vanjske veze
*
Ragbi reprezentacija Novog Zelanda

**Ragbi reprezentacija Novog Zelanda** (engleski: *New Zealand national rugby union team*), poznata i kao ***All Blacks***, predstavlja Novi Zeland u međunarodnom ragbiju, koji se u toj zemlji smatra nacionalnim sportom. Novi Zeland je aktualni dvostruki svjetski prvak (2011. i 2015.), a osvojio je i prvo izdanje turnira 1987. godine. Novi Zeland ima rekordnih 76% pobjeda u test mečevima i jedina je reprezentacija koja ima pozitivni omjer u utakmicama protiv svih svojih protivnika; dapače, od 1903. godine, samo je pet reprezentacija pobijedilo Novi Zeland u test mečevima (Australija, Engleska, Francuska, Južnoafrička Republika i Wales). Od uvođenja službenog rangiranja ragbijaških reprezentacija 2003. godine, Novi Zeland je bio na prvom mjestu dulje nego sve ostale reprezentacije zajedno. Statistički gledano, *All Blacks* su najbolja reprezentacija koja je igrala ovaj sport.

Novi Zeland sudjeluje u Kupu četiri nacije zajedno s Argentinom, Australijom i Južnoafričkom Republikom; u devetnaest godina natjecanja, Novi Zeland je bio prvak trinaest puta. Također su aktualni osvajači Bledisloeovog kupa, kojeg svake godine igraju s Australijom, te Kupa slobode, kojeg svake godine igraju s Južnoafričkom Republikom. Novi Zeland je čak četiri puta – 1978., 2005., 2008. i 2010. – ostvario ragbijaški Grand Slam, pobijedivši Englesku, Irsku, Škotsku i Wales u jednoj seriji.

Također su, od 2005. godine, čak sedam puta imenovani za ragbi reprezentaciju godine. Četiri reprezentativca – Richie McCaw, Dan Carter, Kieran Read i Brodie Retallick – imenovano je ragbijašima godine, a čak petnaest bivših reprezentativaca je primljeno u Kuću slavnih međunarodnog ragbija.

Novi Zeland je svoju prvu utakmicu odigrao 1884. godine, a svoj prvi međunarodni susret 1903. godine protiv Australije u Sydneyju. Sljedeće godine su prvi put organizirali testni meč, protiv reprezentacije Britanskog otočja u Wellingtonu. Godine 1905. reprezentacija je odradila prvu seriju u Europi i Sjevernoj Americi, u sklopu koje su doživjeli svoj prvi poraz u test meču, protiv Walesa u Cardiffu.

Prvi reprezentativni dresovi sastojali su se od crne majice sa srebrnom paprati i bijelih hlača. Do početka turneje 1905. godine, momčad je već usvojila potpuno crne dresove (uz izuzetak srebrne paprati), tako da je nadimak *All Blacks* nastao u tom periodu. Prije svake utakmice, reprezentacija izvodi maorski haka ples.
Le Voleur de crimes

***Le Voleur de crimes*** (; ) je francusko-italijanski igrani snimljen 1969. u režiji Nadine Trintignant. Po žanru je mješavina trilera i drame. Protagonist, koga tumači redateljičin suprug Jean-Louis Trintignant, je psihopatski muškarac koji sticajem okolnosti bude svjedokom samoubistva mlade žene, a koje, potican dosadom, odlučuje prikazati kao ubistvo i pripisati sebi. Radnja prikazuje kako policiji šalje anonimna pisma u kojima preuzima odgovornost, ali i kako ga frustrira nedostatak reakcije.

## Vanjske veze
*
Un detective

***Un detective*** () je italijanski kriminalistički film snimljen 1969. godine u režiji Romola Guerrierija. Predstavlja adaptaciju romana Ludovica Denticea. Naslovni protagonist, čiji lik tumači Franco Nero, je korumpirani policijski detektiv koga bogati advokat (čiji lik tumači Adolfo Celi) angžaira kako bi za njegov račun rasvijetlio ubistvo muzičkog izdavača iza koga bi mogla stajati ucjena i trgovina drogom. Radnja prikazuje kako protagonist nastoji pronaći počinitelja ne birajući sredstva, što uključuje i fizičko i psihološko zlostavljanje mogućih počinitelja. *Un detective*, koga su neki od kritičara usporedili sa klasičnim filmom *[[Malteški sokol]]*, je usprkos moralno problematičnog protagonista postigao veliki uspjeh, te se često nazivao jednim od ranih primjera žanra koji će kasnije postati poznat kao *[[poliziotteschi]]*. Godine 1973. je snimljen nastavak pod naslovom *[[La polizia incrimina la legge assolve]]*.

## Uloge
* Franco Nero ... Detektiv Stefano Belli
* Florinda Bolkan ... Vera Fontana
* Adolfo Celi ... Advokat Fontana
* Delia Boccardo ... Sandy Bronson
* Susanna Martinková ... Emmanuelle
* Renzo Palmer ... Komesar Balsamo
* Roberto Bisacco ...  Claude
* Maurizio Bonuglia ...  Mino Fontana
* Laura Antonelli ... Franca 
* Geoffrey Copleston ... Šef policije 
* Silvia Dionisio ... Gabriella 
* Marino Masé ... Romanis

## Vanjske veze
*
1984 (album, Van Halen)

***1984*** (na omotu albuma **MCMLXXXIV**) šesti je album američke hard rock grupe Van Halen, a izlazi u siječnju 1984.g.
Na album zadnji put kao redovni član grupe i jedan od osnivača nastupa David Lee Roth. Nakon završetka snimanja posvećuje se svojoj samostalnoj karijeri i razilazi se sa Eddiem Van Halenom.

Na albumu se nalazi devet kompozicija a njihov producent je Ted Templeman.

## Popis pjesama
Sve pjesme (osim onih koje su posebno naznačene) napisali su Anthony, Roth, Edward Van Halen i Alex Van Halen.

### Strana prva
# "1984" – 1:07
# "Jump" – 4:04
# "Panama" – 3:32
# "Top Jimmy" – 3:02
# "Drop Dead Legs" – 4:14

### Strana druga
# "Hot for Teacher" – 4:44
# "I'll Wait" (Anthony/Roth/Van Halen/Van Halen/Michael McDonald) – 4:45
# "Girl Gone Bad" – 4:35
# "House of Pain" – 3:19

## Popis izvođača
* David Lee Roth - vokal, prateći vokali
* Eddie Van Halen - gitara, klavijature, prateći vokali 
* Michael Anthony - bas-gitara, prateći vokali
* Alex Van Halen - bubnjevi, udaraljke

### Singlovi
Anonimo veneziano

***Anonimo veneziano*** () je italijanski igrani film snimljen 1970. godine u režiji Enrica Marije Salerna, kome je to bio režijski debi. Po žanru je ljubavna drama, a protagonist, čiji lik tumači američki glumac Tony Musante, je  muzičar koji je otkrio da boluje od neizlječive bolesti od koje će uskoro umrijeti. Radnja prikazuje kako u Veneciji slučajno sretne svoju bivšu suprugu (čiji lik tumače Florinda Bolkan) te se sa njom počne družiti, zatajivši joj svoje stanje, te kako ona postepeno shvaća kako ga još uvijek voli. Film je dobio brojne pohvale i prestižne nagrade, a dobar prijem je imao i sljedeće godine u Cannesu gdje je kompozitor Stelvio Cipriani izvodio muzičku temu koja se dan-danas pogrešno navodi kao autentično djelo anonimnog baroknog kompozitora.

## Izvori

## Vanjske veze
*
Une saison en enfer (film)

***Une saison en enfer*** je francusko-italijanski biografski film snimljen 1971. godine u režiji Nela Risija. Protagonist, čiji lik tumači Terence Stamp je znameniti francuski pjesnik Arthur Rimbaud. Radnja prikazuje njegov život i odnos sa mentorom, prijateljem i kolegom Paulom Verlaineom (čiji lik tumači Jean-Claude Brialy, kao i posljenje godine koje je proveo u Africi kao krijumčar oružja i trgovac robljem.

## Uloge
*Terence Stamp: Arthur Rimbaud
*Jean-Claude Brialy: Paul Verlaine
*Florinda Bolkan: Gennet
*Nike Arrighi: Mathilde Verlaine
*Pier Paolo Capponi 
* Pascal Mazzotti 
* William Sabatier 
*Gabriella Giacobbe    
* Joshua Sinclair

## Povezano
**[[Total Eclipse]]*

## Vanjske veze
Livonska rimovana hronika

***Livonska rimovana hronika*** () bio je ljetopis napisan na gornjonjemačkim jezicima od strane anonimnog pisca. Pokriva period od 1180. do 1343. i sadrži mnoge detalje o Livoniji — današnjoj Estoniji i Latviji.

## Stara Hronika
*Rimovana hronika* sastavljena je da bi ju čitali vitezovi križari Livonskog reda za vrijeme objeda. Njena primarna funkcija bila je nadahnjivanje vitezova i legitimiziranje baltičkih križarskih ratova. Kao takva, prožeta je elementima romantike i pretjerivanjem u svrhu drame. Međutim, A. Murray sumnja u to. On predlaže da su vitezovi tokom objeda čitali dijelove Biblije ili Božje riječi, kako bi 'dobili duhovnu kao i tjelesnu hranu'. Toga je u *Hronici* bilo malo. Također postoji činjenica da je *Hronika* pisana na gornjonjemačkom, a većina vitezova u Livoniji u to vrijeme govorilo je donjonjemački. To bi značilo da bi se svakako patili da razumiju pročitano. Murray tvrdi da je, zbog svog slikovitog izlaganja bitaka i fokusa na vojne pohode vjerojatnije služila kako bi se dopala mentalitetu onih koji bi volontirali za službu u Bratstvu mača ili Teutonskim vitezovima i kako bi ih potakla da se pridruže tim redovima. 

## Mlađa Hronika
Drugu rimovanu hroniku, poznatu kao *Mlađa livonska rimovana hronika*, napisao je na donjonjemačkom Bartholomäus Hoeneke, kapelan gospodara Livonskog reda, pri kraju 1340-ih. Ta hronika pripovijeda da su Estonci pobili vlastito plemstvo i pozvali Livonski red u Estoniju, koji ih je zauzvrat pobio 1343. godine. Izvornik je izgubljen, ali su opstala prepričavanja u prozi.

## Reference

## Izdanja
* *Fragment einer Urkunde der ältesten livländischen Geschichte in Versen*. Ed. Lib. Bergmann. Riga 1817
* *Livländische Reimchronik*. Ed. Franz Pfeiffer. Stuttgart 1844 (; Reprint: Amsterdam 1969)
* *Livländische Reimchronik*. Mit Anmerkungen, Namenverzeichnis und Glossar. Ed. Leo Meyer. Paderborn 1876 (Reprint: Hildesheim 1963)
* *Atskaņu hronika*. Transl. Valdis Bisenieks, ed. Ēvalds Mugurēvičs. Riga 1998
* *Liivimaa vanem riimkroonika*. Transl. Urmas Eelmäe. Tallinn 2003

## Sekundarna literatura
* Hartmut Kugler: *Über die "Livländische Reimchronik" : Text, Gedächtnis und Topographie*. In: Brüder-Grimm-Gesellschaft: *Jahrbuch der Brüder-Grimm-Gesellschaft*, svezak 2 (1992), str.&nbsp;85–104.
* *[[Ditleb von Alnpeke]]*, u: *Allgemeines Schriftsteller- und Gelehrten-Lexikon der Provinzen Livland, Estland und Lettland*, ed. J. F. v. Recke i C. E. Napiersky. svezak I: *A-F*, Mitau 1827, online.
* Alan V. Murray: *The structure, genre and intended audience of the Livonian Rhymed Chronicle*. U: *Crusade and conversion on the Baltic frontier, 1150-1500*. ed. Alan V. Murray, Aldershot 2001, str.&nbsp;235–251.
Ulzana's Raid

***Ulzana's Raid*** () je američki vestern film snimljen 1972. godine u režiji Roberta Aldricha. Velikim dijelom se temelji na stvarnim događajima koji su se zbili 1885. godine na američkom Jugozapadu kada je Ulzana, jedan od poglavica Chiricahua Apača (a čiji lik u filmu tumači Joaquín Martínez), zajedno sa grupom ratnika pobjegao iz rezervata rezervata San Carlos i nekoliko mjeseci izvodio krvave prepade na bijele doseljenike. Protagonisti su pripadnici grupe vojnika poslanih sa ciljem da ga uhvate, a radnja prikazuje kako se Ulzana pokazuje kao brutalan, ali i izuzetno sposoban protivnik. *Ulzana's Raid* se kasnije često navodio kao jedan od najboljih revzionističkih vesterna, pri čemu se često navodio njegov nihilistički pristup indijanskim ratovima, odnosno njihov prikaz kao krvavih i besmislenih sukoba u kojima obje strane čine krvave zločine. Iako je scenarist Alan Sharp kao uzor navodio klasični Fordov vestern *[[The Searchers|Tragači]]*, većina tadašnjih kritičara je u radnji pronašla paralele sa tada aktualnim vijetnamskim ratom.

Sljedeće godine je o Ulzani u tadašnjoj Istočnoj Njemačkoj snimljen film pod naslovom *[[Apachen (film)|Apachen]]* gdje je njegov lik tumačio tumačio srpski glumac Gojko Mitić, a 1974. i nastavak pod naslovom *[[Ulzana (film)|Ulzana]]*.

## Uloge
*Burt Lancaster ... McIntosh
*Bruce Davison ... Por. Garnett DeBuin
*Jorge Luke ... Ke-Ni-Tay (vojni izviđač)
*Richard Jaeckel ... Narednik
*Joaquín Martínez ... Ulzana (kao Joaquin Martinez)
*Lloyd Bochner ... Kap. Charles Gates
*Karl Swenson ... Willy Rukeyser (doseljenik)
*Douglass Watson ... Maj. Cartwright (zapovjednik, Ft. Lowell)
*Dran Hamilton ... Mrs. Riordan
*John Pearce ... Kaplar
*Gladys Holland ... Mrs. Rukeyser
*Margaret Fairchild ... Mrs. Abbie Ginsford
*Aimée Eccles ... McIntoshova Indijanka (kao Aimee Ecclés)
*Richard Bull ... Ginsford (doseljenik)
*Otto Reichow ... 'Dutch' Steegmeyer (indijanski agent, rezervat San Carlos)
*George Aguilar ... Indijanski ratnik

## Izvori

## Literatura
*
*

## Vanjske veze
*
Midnight Sun (film, 2014)

**Midnight Sun**, poznat pod nazivom **Moj prijatelj Nanuk**, kanadsko-talijanski je film iz 2014. godine. Radnja filma usmjerena je na malog dječaka koji pokušava da spoji napušteno mladunče polarnog medvjeda sa majkom na području sjeverne Kanade. Glavne uloge tumače Dakota Goyo kao dječak Luke, Goran Višnjić kao Eskim Muktuk koji pomaže polarnom medvjedu te Bridget Moynahan kao dječakova mama. Redatelj filma Roger Spottiswoode rekao je da je Goran Višnjić kao ljubitelj životinja bio idealan izbor za ulogu Muktuka.  Film je premijerno prikazan 13. novembra 2014. u Italiji i 4. septembra 2015. godine u Kanadi.

## Uloge

## Izvori

## Vanjske veze
*
Hit Man (film)

***Hit Man*** () je američki kriminalistički film snimljen 1972. godine u režiji Georgea Armitagea. Predstavlja adaptaciju romana *[[Jack's Return Home]]* britanskog pisca Teda Lewisa, odnosno remake mnogo poznatijeg i prethodne godine snimljenog britanskog filma *[[Get Carter]]*. Protagonist, koga tumači crni glumac Bernie Casey, je Tyrone Tackett, profesionalni ubica koji se iz Oaklanda dolazi u rodnu južnu Kaliforniju na pogreb bratu koji je stradao u sumnjivoj prometnoj nesreći. Radnja prikazuje kako, uvjeren da je riječ o ubistvu, započinje vlastitu istragu koja ga vodi u kriminalni milje tamošnje porno-industrije te kako zlikovcima odgovornima za bratovu smrt sprema nemilosrdnu i krvavu osvetu.

Studio MGM, čija je britanska podružnica bila napravila *Get Carter* je odlučila napraviti remake u stilu tada popularnog blaxploitationa. Casey, kome je povjerena glavna uloga, je originalno trebao i režirati film, ali je na kraju ona povjerena Armitageu koji je, kako bi postigao što veću autentičnost, crnim glumcima dozvolio da improviziraju dijaloge i pojedine scene. Film se odlikovao velikim količinama golotinje, ali i izuzetno eksplicitnog nasilja, pogotovo u završnim scenama. MGM je, smatrajući *Hit Man* isplativijim, namjerno zaustavio distribuciju *Get Carter* u SAD koji je zbog toga dugo vremena ostao nepoznat, te tek nakon dužeg vremena stekao kult status.

Godine 2000. je u SAD snimljen još jedna verzija pod naslovom *[[Get Carter (film, 2000)|Get Carter]]* sa Sylvesterom Stalloneom u glavnoj ulozi.

## Uloge
* Bernie Casey - Tyrone Tackett
* Pam Grier - Gozelda
* Lisa Moore - Laural Garfoot
* Bhetty Waldron - Irvelle Way
* Sam Laws - Sherwood Epps
* Candy All - Rochelle Tackett
* Don Diamond - Nano Zito

## Izvori

## Vanjske veze
*
*
E venne il giorno dei limoni neri

***E venne il giorno dei limoni neri*** () je italijanski gangsterski film snimljen 1970. godine u režiji Camilla Bazzonija. Protagonist, koga tumači Antonio Sabàto, je sitni kriminalac koji je osam godina proveo u američkom zatvoru za zločin koji nije počinio te koji se vraća na rodnu Siciliju da bi otkrio kako mu je supruga stradala u sumnjivoj nesreći. Radnja prikazuje kako postaje uvjeren da mu je žena stradala od ruke mafije, dok mu istovremeno lokalni uglednik (čiji lik tumači Peter Carsten) želi pomoći da stane na noge, a lokalni policajac (čiji lik tumači Silvano Tranquilli) želi učiniti doušnikom koji će raskrinkati mafijaše.

## Uloge

*Antonio Sabàto ...  Rosario Inzulia
* Peter Carsten ... Orlando Lo Presti
* Silvano Tranquilli ... Komesar Modica
* Pier Paolo Capponi ...  Francesco Macaluso
* Don Backy ...  Carmelo Rizzo 
* Florinda Bolkan ...  Rossana
* Didi Perego ...  Concettina
* Lee Burton ...  Michele  
* Raf Sparanero ...  Antonio 
*  Maria Luisa Sala ...  Assunta
* Frank Latimore ... Amerikanac 
* Stefano Satta Flores ... Plaćeni ubica
* Massimo Farinelli ... Giancarlo Lo Presti
*  Loris Bazzocchi ...  Pasquale Sciortino

## Izvori

## Vanjske veze
* 
* Der Film bei comingsoon.it
* Eintrag im Genreverzeichnis ''Pollanetsquad''
Sažetak (film)

je japanski crno-bijeli igrani film snimljen 1953. godine u režiji Kanetoa Shinda. Po žanru je drama, a protagonistica, čiji lik tumači Nobuko Otowa je postolarka koja je prisiljena promijeniti posao i postati gejša kako bi prehranila svoju siromašnu porodicu.

## Uloge
* Nobuko Otowa ... Ginko
* Isuzu Yamada ... Tamiko
* Sumiko Hidaka ... Somefuku
* Sō Yamamura ... Wakabayashi
* Akira Yamauchi ... Kuramochi
* Tanie Kitabayashi ... Oshima
* Jūkichi Uno ... Ginzō
* Taiji Tonoyama ... Yamada
* Ichirō Sugai ... Isogai
* Sadako Sawamura ... Isogaijeva supruga
* Osamu Takizawa ... Ino
* Chikako Hosokawa ... Fujikawina majka
* Masao Shimizu ... Nagase
* Yuriko Hanabusa ... Kuramochijeva majka
* Yōichi Numata ... Kurisu

## Reference

## Vanjske veze
*
Vidimo se

***Vidimo se*** je hrvatski igrani film snimljen 1995. godine u režiji Ivana Salaja, kome je to predstavljao cjelovečernji igrani debi. Radnja počinje u ljeto 1981. godine kada se petorica dječaka u šumi zavjetuju da će tamo biti pokopani kraj svog uginulog kućnog ljubimca, te se nastavlja deset godina kasnije, u jesen 1991. godine, kada se u jeku Domovinskog rata, suočeni s dilemom da li ispuniti zavjet kada je jedan od njih poginuo u bitci za Vukovar.

Salaj, koji je rat neposredno pratio i to bio pretočio u svoj dokumentarni film *[[Hotel Sunja]]*, je ratu, koji je u vrijeme snimanja još uvijek bio aktualan, pristupio na realističan i nimalo sentimentalan način, prikazujući kroz likove četvorice preživjelih prijatelja različite načine na koje on uništava živote. U filmu je posebno impresivan bio nastup Gorana Višnjića u ulozi HOS-ovca za kojeg je izvjesno da se nikada neće prilagoditi mirnodopskom životu. Film, koji je zbog scene u kojoj jedan od likova otvoreno psuje Boga Milan Ivkošić u kolumni za *[[Večernji list]]* osudio kao "antikatolički i antidržavotvorni", je dio kritičara usporedio sa ostvarenjima nekadašnjeg jugoslavenskog Crnog vala.

## Vanjske veze
*
Život žene

je japanski crno-bijeli igrani film snimljen 1953. godine u režiji Kaneta Shinda. Po žanru je drama, inspirirana novelama francuskog pisca Guya de Maupassanta. Protagonistica, čiji lik tumači Nobuko Otowa, je žena koja se uda za vlasnika mesnice (čiji lik tumači Akira Yamauchi), a nakon čega slijedi niz nesreća i razočaranja, vezanih uz otkriće da je muž vara sa sluškinjom, neželjenu djecu i Drugi svjetski rat.

## Cast
* Nobuko Otowa ... Fujiko Shirakawa
* Koreya Senda ... Fujikin ozac
* Jūkichi Uno ... Masao, Fujikin brat
* Akira Yamauchi ... Shintarō Yamazaki
* Eitarō Shindō ... Tokubei, Shintarōv otac
* Haruko Sugimura ... Tamae, Shintarōva majka
* Haruo Tanaka ... Yoshihito Mizoguchi
* Tanie Kitabayashi ... Tora, Yukina majka
* Yuriko Hanabusa ... Mitsue, Fujikina majka
* Sumiko Hidaka ... Yuki Kawakami
* Ranko Hanai ... Harue
* Yukiko Todoroki ... Hanayu
* Ichirō Sugai ... Kichimatsu, Yukin otac
* Eijirō Tōno ... Kyūzaemon
* Eijirō Yanagi ... Hamamura
* Taiji Tonoyama ... Tomekichi

## Reference

## Vanjske veze
*
Dobu (film)

**Dobu** (どぶ; ) je japanski igrani film snimljen 1954. godine u režiji Kaneta Shinda. Protagonistica, čiji lik tumači Nobuko Otowa, je žena koja, mučena glađu, dolazi u zabačeno seoce u Kawasakiju gdje joj u svojoj kolibi privremeno gostoprimstvo pruže dva muškarca. Radnja prikazuje kako je ona bila tvornička radnica, a potom pobjegla iz bordela, ali i kako svojim bivšim poslodavcima duguje novac.

## Uloge

*Nobuko Otowa ... Tsuru
*Jūkichi Uno ... Pin-chan
*Taiji Tonoyama ... Toku

## Izvori

## Vanjske veze
*
*
Novgorodski ljetopis

**Prvi novgorodski ljetopis** () ili **Ljetopis Novgoroda, 1016-1471** najstariji je postojeći ljetopis Novgorodske Republike. Odražava tradiciju različitu od Prvog kijevskog ljetopisa. Kao što je prvi dokazao Aleksej Šahmatov, kasnije izdanja ljetopisa odražavaju izgubljeni Početni kijevski kod (Начальный Киевский свод) kasnog 11. vijeka, koji je sadržavao vrlo vrijedne podatke potisnute u kasnijem Primarnom ljetopisu.

Prva postojeća kopija ljetopisa je takozvani Sinodski svitak, datiran na drugu polovinu 13. vijeka, prvi put štampan 1841. i trenutno se nalazi u Državnom historijskom muzeju. To je prvi poznati manuskript neke veće istočnoslavenske hronike, stariji od Laurencijskog kodeksa Primarne hronike gotovo za čitav vijek. U 14. vijeku Sinodski svitak nastavili su nadopunjavati monasi Jurjevog manastira u Novgorodu. 

Ostale važne kopije Prvog novgorodskog ljetopisa su Akademski svitak (241 popisa, 1444), Komisijski svitak (320 popisa, sredina 15. vijeka), Svitak trojstva (1563) i Tolstojev svitak (208 popisa, 1720-e).

## Reference

## Online izdanja
*Novgorodski ljetopis 1016-1471.  Uvod C. Raymond Beazley, A. A. Shakhmatov (London, 1914)
*Pdf skenirani primjerci teksta, sa modernim pravopisom 
*Predgovor i tekst (2000. izdanje)
*Predgovor i tekst (1950. izdanje)
Flamanski interes

**Flamanski interes** (, akr. **VB**) je ultradesničarska, separatistička i flamanska nacionalistička politička stranka u Belgiji. Utemeljena je 14. 11. 2004. i njen predsjednik je Tom Van Grieken. Na izborima 2010. dobila je dva predstavnika u Senatu, a na izborima 2014. tri zastupnika u Predstavničkom domu. Stranka je 2014. brojala 17.255 članova.

## Izvori

## Vanjske veze

*  Službene stranice stranke
Nova desnica

**Nova desnica** je politički pokret unutar desnog političkog spektra koji se pojavio krajem 1960-ih u Evropi i Sjedinjenim Državama. Njegovim ishodištem smatra se francuski pokret *[[Nouvelle Droite]]*, a začetnikom intelektualac Alain de Benoist. Pozadina nastanka nove desnice veže se uz reakciju na navodnu kulturnu hegemoniju nove ljevice odnosno uz ekonomsku i političku krizu 1970-ih, kao i uz neokonzervativne kritike države blagostanja. Razlikuju se evropski i američki tip nove desnice – evropska se javlja kao alternativa kapitalizmu i komunizmu, a njezini pobornici se zauzimaju za očuvanje etničkih kultura i napadaju globalizaciju koja dovodi u pitanje nacionalni identitet. Takvu retoriku često preuzimaju ultradesničarske i neofašističke stranke poput Nacionalnog fronta u Francuskoj i Slobodarske stranke u Austriji, i to kao izgovor za netrpeljivost prema strancima i manjinama. Američki tip nove desnice inspiriran je neokonzervativizmom i okuplja *pro-life* pokrete i kršćansku desnicu, te zastupa obnovu tradicijskih vrijednosti porodice, morala i amerikanizma.

## Literatura
* Andrews, Geoff; Cockett, Richard; Hooper, Alan; Williams, Michael (1999): *New Left, New Right and Beyond. Taking the Sixties Seriously*. Palgrave Macmillan. 
* Arin, Kubilay Yado (2013): *Think Tanks, the Brain Trusts of US Foreign Policy*. Wiesbaden: VS Springer .
* Cunningham, Sean P. (2010). *Cowboy Conservatism: Texas and the Rise of the Modern Right*
* Richards, David; Smith, Martin J. (2002). *Governance and Public Policy in the UK*.  New York: Oxford University Press. str: 92-121.
* Murray, Charles (1984). *Losing Ground: American Social Policy, 1950-1980*
* Murray, Charles (1999). *The Underclass Revisited*
* Wilson, James Q. (1975). *Thinking About Crime*
* Wilson, James Q. (1985). *Crime and Human Nature*

## Povezano
*Nova ljevica
Vuk (film, 1955)

je japanski crno-bijeli igrani film snimljen 1955. godine u režiji Kaneta Shinoda. Po žanru je drama, a radnja se događa nedugo nakon poraza u Drugom svjetskom ratu, kada su Japanom zavladali glad, oskudica, ali i potpuni kolaps moralnih i drugih vrijednosti koje koriste kriminalci i druge beskrupulozne ličnosti. Protagonisti su grupa službenika osiguravajućeg zavoda koja, suočena sa otkazom, razmišlja o kolektivnom samoubistvu, ali se na kraju umjesto toga odluči za pljačku svog poslodavca. U filmu nastupa Taiji Tonoyama, koji će postati jedan od Shindovih omiljenih glumaca; kasnije je izjavio da mu je ta uloga bila najdraža u karijeri.

## Uloge
* Nobuko Otowa ... Akiko Yano
* Jun Hamamura ... Harashima
* Ichirō Sugai ... Fusajirō Yoshikawa
* Sanae Takasugi ... Tomie Fujibayashi
* Taiji Tonoyama ... Yoshiyuki Mikawa
* Bokuzen Hidari
* Tanie Kitabayashi
* Masao Mishima
* Tomoko Naraoka
* Eitarō Ozawa
* Sumie Sasaki
* Masami Shimojō
* Tsutomu Shimomoto
* Kinzō Shin ... Hideo Yamamoto
* Kin Sugai
* Yoshiko Tsubouchi
* Eijirō Tōno
* Jūkichi Uno

## Reference

## Vanjske veze
* 
*
The Last Valley

***The Last Valley*** () je britansko-američki historijski film snimljen u režiji Jamesa Clavella i premijerno prikazan početkom 1971. godine. Predstavlja adaptaciju istoimenog romana J. B. Picka. Radnja se događa u južnoj Njemačkoj 1637. godine za vrijeme Tridesetogodišnjeg rata gdje su izolirana planinska dolina i njeni žitelji kao čudom ostali pošteđeni od pustošenja, pokolja i gladi. Protagonist, čiji lik tumači Omar Sharif, je učitelj koji tamo pokušava pronaći utočište te sa zapovjednikom najamničke družine (koga tumači Michael Caine) sklapa dogovor prema kome će oni tamo prezimiti i dobiti hranu, stan i žene u zamjenu za zaštitu od drugih najamničkih bandi.

*The Last Valley* je kod kasnijih kritičara izazvao pažnju zbog prikaza Tridesetogodišnjeg rata, koji se inače prilično rijetko koristio kao motiv u historijskim filmovima. Michael Caine u ulozi ciničnog i beskrupuloznog najamnika je dobio posebne pohvale. U filmu, snimanom na lokacijama u austrijskom Tirolu, je u ulozi pomoćnika vođe najamnika trebao nastupiti češki glumac Martin Miller, ali je neposredno pred početak umro od srčanog udara. Njegovu je ulogu preuzeo Brian Blessed.

## Uloge
*Michael Caine ... Kapetan 
*Omar Sharif ... Vogel 
*Florinda Bolkan ... Erica 
*Nigel Davenport ... Gruber 
*Per Oscarsson ... Otac Sebastian 
*Arthur O'Connell ... Hoffman 
*Madeleine Hinde ... Inge 
*Yorgo Voyagis ... Pirelli 
*Miguel Alejandro ... Julio 
*Christian Roberts ... Andreas 
*Brian Blessed ... Korski 
*Ian Hogg ... Graf 
*Michael Gothard ... Hansen 
*George Innes ... Vornez

## Izvori

## Vanjske veze
*
Frits Bolkestein

**Frederik "Frits" Bolkestein** (Amsterdam, 4. 4. 1933. – ), nizozemski političar, historičar, autor i profesor. Studirao je na Državnom univerzitetu u Oregonu, Univerzitetu u Amsterdamu, Londonskoj školi ekonomije i Univerzitetu u Leidenu, a političku karijeru od 1975. ostvario je u Narodnoj stranci za slobodu i demokraciju (VVD). Od 1990. do 1998. obnašao je dužnost lidera stranke i u tri perioda bio je njenim zastupnikom u Predstavničkom domu. Također, radio je kao podsekretar Ministarstva ekonomskih poslova, ministar obrane i evropski komesar za unutrašnju trgovinu i usluge.

## Opus
* 1976: *Floris, Count of Holland*
* 1982: *Modern Liberalism*
* 1990: *De Engel en het Beest*
* 1992: *Woorden hebben hun betekenis*
* 1994: *Islam en Democratie* (koautor: Mohammed Arkoun)
* 1995: *Het Heft in Handen*
* 1997: *Moslim in de Polder*
* 1998: *Boren in hard Hout*
* 1998: *Onverwerkt Verleden*
* 2004: *De Grenzen van Europa*
* 2005: *Grensverkenningen*
* 2006: *De twee lampen van de staatsman*
* 2006: *Peut-on réformer la France?*
* 2008: *Overmoed en onverstand*
* 2009: *De politiek der dingen*
* 2011: *De goede vreemdeling*
* 2011: *De intellectuele verleiding* (The Intellectual Temptation)
* 2013: *Cassandra tegen wil en dank*
* 2015: *De succesvolle mislukking van Europa* (kourednici: Paul Cliteur i Meindert Fennema)

## Vanjske veze

*  Službene stranice Fritsa Bolkesteina 
*  Prof. Dr. Mr. F. (Frits) Bolkestein, Parlement & Politiek
Bart Jan Spruyt

**Bastian Jan "Bart Jan" Spruyt** (Ridderkerk, 29. 1. 1964. – ), nizozemski novinar, autor i utjecajni konzervativni aktivist. Odrastao je u Rotterdamu i studirao je teologiju i pravo na Univerzitetu Utrecht i Univerzitetu u Leidenu. Pisao je za naučne časopise *Dutch Review of Church History*, *Sixteenth Century Journal*, *Wolfenbütteler Renaissance Mitteilungen*, *English Historical Review*, *Quaerendo* i *Reformatorica*, kao i za protestantski list *[[Reformatorisch Dagblad]]*. Godine 2000. utemeljio je konzervativnu zakladu "Edmund Burke".

## Opus
* *De oorlog achter de oorlog: christenen onder Hitler in Duitsland en Nederland*, 1995, 
* *Ketter aan het Binnenhof: Cornelis Hoen en zijn tractaat tegen de transubstantiatieleer*, 1997, 
* *Het wezen van het conservatisme: een bloemlezing uit Reflections on the Revolution in France*, 2002, 
* *Lof van het conservatisme*, 2003, 
* *De toekomst van de stad*, 2005, 
* *Samen zwak: pleidooien tegen de Europese Grondwet*, 2005, 
* *Cornelius Henrici Hoen (Honius) and his Epistle on the Eucharist (1525). Medieval Heresy, Erasmian Humanism, and Reform in the Early Sixteenth-Century Low Countries*, 2006, 
* *Wie eenmaal heeft liefgehad. Over ds. J. T. Doornenbal, geloof, cultuur en politiek*, 2009, 

## Vanjske veze
*  Blog Barta Jana Spruyta
*  Bart Jan Spruyt, Boekencentrum Uitgevers
*  Bart Jan Spruyt , Binnenlands Bestuur
Edmund Burke Stichting

**Zaklada Edmund Burke** (, akr. **EBS**) je konzervativna zaklada koju je 2000. osnovao protestantski pisac Bart Jan Spruyt. Organizacija je nazvana po Edmundu Burkeu, konzervativnom filozofu iz 18. vijeka. Osnivanje EBS-a inspirirano je američkim neokonzervativnim grupama kao što su AEI i HF. Sjedište zaklade nalazi se u Amsterdamu.

## Vanjske veze
*  Edmund Burke Stichting